VI                  Debate in the National Council               361

et quadragesimam, carucagium, hydagium et plura scutagia, et
postea unum magnum scutagium ad sororem suam Impera-
tricem maritandam. Postea vero nondum quatuor annis
elapsis vel circiter, petiit ab eis iterum auxilium, et tandem
cum magna precum instantia obtinuit tricesimam, quam ei
concesserunt, tali scilicet conditione, quod ilia exactio vel
aliae praecedentes amplius non traherentur in consequentiam.
Et inde fecit eis cartam suam. Et praeterea concessit eis
tune quod omnes libertates contentae in Magna Carta extunc
in antea plenius tenerentur per totum regnum suum, et inde
fecit eis quandam parvam cartam suam quam adhuc habent, in
qua eaedem continentur. Praeterea dominus rex concessit
eis de voluntate sua, et de consilio totius baronagii sui, quod
tota pecunia ex dicta tricesima proveniens salvo deponeretur
in castris domini regis sub custodia quatuor magnatum
Angliae, scilicet comitis Warenniae et aliorum, per quorum
visum et consilium pecunia ilia expenderetur ad dicti regis
et regni utilitatem, cum necesse esset. Et quia baronagium
nescit nee audivit quod de dicta pecunia per visum vel con-
silium alicujus quatuor magnatum praedictorum aliquid
expendatur, credunt firmiter et bene intelligunt quod dominus
rex adhuc totam habet illam pecuniam integram, de qua nunc
potest habere magnum auxilium. Praeterea bene sciunt quod
post tempus illud tot habuit escaetas, archiepiscopatum
Cantuariensem, et plures episcopatus Angliae ditiores, et
terras comitum et baronum et militum de eo tenentium de-
functorum, quod solummodo de illis escaetis debet ipse habere
grandem pecuniae summam si bene custodiatur. Praeterea
a tempore dictae tricesimae datae, non cessaverunt justitiarii
itinerantes itinerare per omnes partes Angliae tarn de placitis
forestae quam de omnibus aliis placitis, ita quod omnes
comitatus Angliae et omnia hundreda, civitates et burgi, et fere
omnes villae graviter amerciantur; unde solummodo de illo
itinere habet dominus rex vel habere debet maximam surnmam
pecuniae, si persolvatur et bene colligatur. Unde bene dicunt
quod per ilia arnerciamenta et per alia auxilia prius data,
omnes de regno ita gravantur et depauperantur quod parum
aut nihil habent in bonis. Et quia dominus rex nunquam,
post tricesimam datam, cartam suam de libertatibus tenuit,
immo plus solito postea gravavit, et per aliam cartam eis
concesserat quod exactiones hujusmodi non traherentur in
consequentiam, responderunt eidem domino regi praecise,